CELEX: 62008CN0097
Language: el
Date: 2008-03-03 00:00:00
Title: Υπόθεση C-97/08 P: Αναίρεση που άσκησαν στις 3 Μαρτίου 2008 οι Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV κατά της αποφάσεως που εξέδωσε το Πρωτοδικείο (δεύτερο τμήμα) στις 12 Δεκεμβρίου 2007 στην υπόθεση T-112/05, Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV κατά Επιτροπής των Ευρωπαϊκών Κοινοτήτων

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/22
            
         Αναίρεση που άσκησαν στις 3 Μαρτίου 2008 οι Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV κατά της αποφάσεως που εξέδωσε το Πρωτοδικείο (δεύτερο τμήμα) στις 12 Δεκεμβρίου 2007 στην υπόθεση T-112/05, Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV κατά Επιτροπής των Ευρωπαϊκών Κοινοτήτων
   (Υπόθεση C-97/08 P)
   (2008/C 128/38)
   Γλώσσα διαδικασίας: η αγγλική
   Διάδικοι
   
      Αναιρεσείουσες: Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV, Akzo Nobel Functional Chemicals BV (εκπρόσωποι: C. Swaak, advocaat, M. van der Woude, avocat, M. Mollica, avvocato)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα των αναιρεσειουσών
   Οι αναιρεσείουσες ζητούν από το Δικαστήριο:
   
               —
            
            
               να αναιρέσει την απόφαση του Πρωτοδικείου της 12ης Δεκεμβρίου 2007 στην υπόθεση T-112/05, κατά το μέτρο που απέρριψε τον ισχυρισμό ότι κακώς η Akzo Nobel NV θεωρήθηκε ότι από κοινού και εις ολόκληρον υπεύθυνη,
            
         
               —
            
            
               να ακυρώσει την προσβαλλομένη απόφαση της Επιτροπής, κατά το μέτρο που θεωρεί την Akzo Nobel NV υπεύθυνη,
            
         
               —
            
            
               να καταδικάσει την Επιτροπή στα δικαστικά έξοδα της παρούσας αναιρέσεως και της ενώπιον του Πρωτοδικείου διαδικασίας, κατά το μέτρο που αφορούν τον ισχυρισμό που προβάλλεται με την παρούσα αίτηση αναιρέσεως.
            
         Λόγοι αναιρέσεως και κύρια επιχειρήματα
   Οι αναιρεσείουσες θεωρούν ότι το Πρωτοδικείο εφάρμοσε εσφαλμένως την έννοια της «επιχειρήσεως» κατά το άρθρο 81 ΕΚ και το άρθρο 23, παράγραφος 2, του κανονισμού 1/2003 (1), όπως έχουν ερμηνευθεί από το Δικαστήριο με τη νομολογία του περί καταλογισμού της παράνομης συμπεριφοράς μιας θυγατρικής στη μητρική εταιρία.
   
      (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ L 1, σ. 1).